smcproject/ml-wiki-sentences huggingface dataset:
1962-63 കാലഘട്ടത്തിൽ തുരങ്കത്തിന്റെ താഴത്തെ നിലയിൽ നടത്തിയ പുരാവസ്തു ഗവേഷണങ്ങൾ പ്രകാരം, കടലിലേക്ക് ചരിഞ്ഞുകിടക്കുന്ന ഒരു ബൃഹത്തായ പാറയിൽ ടവർ നിർമ്മിച്ചിക്കുകയും, പ്രധാന ഗോപുരത്തിൽനിന്ന് പുറത്തേക്ക് ഉയർന്ന് നിൽക്കുന്ന താങ്ങുഭിത്തിയുടെ ഘടന ഗോപുരത്തിന് സ്ഥിരത നൽകുകയും ചെയ്യുന്നതായി കണ്ടെത്തി.
കൂടുതൽ ഉത്ഖനനങ്ങളിൽ ടവറിന്റെ അടിത്തറയിൽ ഓരോന്നിനും 14 മീറ്റർ (46 അടി) ഉയരമുള്ള മരംകൊണ്ടുള്ള ഉത്തരങ്ങളും കണ്ടെത്തി.
ഭൂകമ്പത്തെ പ്രതിരോധിക്കുന്ന രൂപകല്പനയായാണ് ഇത് അനുമാനിക്കപ്പെട്ടിരിക്കുന്നത്.
5 മീറ്റർ (16 അടി) കട്ടിയുള്ള അസ്തിവാര ഭിത്തികളിൽനിന്ന് 4.5 മീറ്റർ (15 അടി) - (4 മീറ്റർ അഥവാ 13 അടി എന്നും പരാമർശിക്കപ്പെടുന്നു) വരെയായി ചുരുങ്ങി ഉയരത്തിലേയ്ക്കു പോകുന്ന ഗോപുരത്തിന്റെ ദീർഘവൃത്താകൃതി അതിന് ഉറച്ച അടിത്തറ നൽകുകയും നൂറ്റാണ്ടുകളായി നിലനിൽക്കുന്നതിനു കാരണമാകുകയും ചെയ്തുവെന്നും അനുമാനിക്കപ്പെടുന്നു.
മറ്റ് പണ്ഡിതന്മാർ അനുമാനിച്ചതുപോലെ വ്യത്യസ്ത സമയങ്ങളിലല്ല, ഒറ്റയടിക്കുതന്നെ നിർമ്മിച്ചതാണ് ഗോപുരം എന്നും പരാമർശിക്കപ്പെടുന്നു.
ഇപ്പോൾ യുനെസ്‌കോയുടെ പട്ടികയിലുള്ള ഗോപുരവും മറ്റ് മതിൽ ഘടനകളും 1806-ലെ റഷ്യൻ ഭരണകാലത്ത് ബലപ്പെടുത്തപ്പെടുകയും കാലത്തെ അതിജീവിക്കുകയും ചെയ്തു.
1992-2006 ലെ അസർബൈജാനി 1 മുതൽ 250 വരെയുള്ള മനാറ്റ് ബാങ്ക് നോട്ടുകളുടെയും 2006 മുതൽ പുറത്തിറക്കിയ 10 മനാറ്റ് ബാങ്ക് നോട്ടുകളുടെയും മുൻഭാഗത്തും അതുപോലെതന്നെ 1992-2006 നുമിടയിൽ പുറത്തിറക്കിയ അസർബൈജാനി 50 qəpik നാണയത്തിന്റെ മുൻവശത്തും 2006 മുതൽ പുറത്തിറക്കിയ 5 qəpik നാണയത്തിന്റെ പിൻവശത്തും മെയ്ഡൻ ടവർ ചിത്രീകരിച്ചിരിക്കുന്നു.
ചിത്രശാല ബാക്കു പഴയ പട്ടണത്തിലെ മെയ്ഡൻ ടവർ.
ദീപാലംകൃതമായ മെയ്ഡൻ ടവർ See also അവലംബം ↑ ↑ ↑ Baku's Maiden Tower Legendary Monument of Mystery, Azerbaijan International, Los Angeles Office Box 5217, Sherman Oaks, CA 91413, USA, http://www.azer.com/aiweb/categories/magazine/42_folder/42_articles/42_maidentower.html ↑ Maiden Tower Secrets of the Maiden Tower: What They Reveal about Early Man's Beliefs, Azerbaijan International, Los Angeles Office Box 5217, Sherman Oaks, CA 91413, USA , http://www.azer.com/aiweb/categories/magazine/ai143_folder/143_articles/143_mt_secrets.html ↑ ↑ D.A.Akhundov, On the origins, purposes and dating of the Baku tower-temple (qiz qalasi), in Russian, Baku, 1974, pp18-19,O proiskhozhdenii, naznachenii i datirovke Bakinskogo Bashennogo khrama (Qiz qalasi), in Russian, Baku, 1974, pp.18-19 ↑ Sara Ashurbeyli, New evidences on the history of Baku and the Maiden Tower, in Azerbaijani, Journal of Arts, N2 (14), Azerneshr publishing house, 1972, Ашурбейли С.
Б.
Новые изыскания по истории Баку и Девичьей башни.
Гобустан.
Альманах искусств №2(14).
Азернешр, 1972 (на азерб. языке) ↑ Davud A.Akhundov, The Architecture of the Ancient and Early-Medieval Azerbaijan, In Russian, Baku, 1986, ISBN 5-94628-118-6 , Azerneshr publishing house, pages-311, Ахундов Д.
Архитектура древнего и раннесредневекового Азербайджана.
Баку, Азернешр, 1986, ISBN 5-94628-118-6 , стр-311 http://www.ebooks.az/book_0NetTl4d.html?lang=ru ↑ Davud A.Akhundov, The Architecture of the Ancient and Early Medieval Azerbaijan, In Russian, Baku, 1986, ISBN 5-94628-118-6 , Azerneshr publishing house, pp-311, Ахундов Д.
Баку, Азернешр, 1986, ISBN 5-94628-118-6 , стр-311, http://www.ebooks.az/book_0NetTl4d.html?lang=ru ↑ Hassan Hassanov, Baku's Maiden Tower.
A Pagan Monument of Baku, in Russian, ISBN 9789952273793 , Baku, 2014, Гасан Гасанов, Девичья башня : Бакинская Девичья Башня; Языческий комплекс Баку, 2014, стр 487, ISBN 9789952273793 , https://library.ada.edu.az:444/search~S0?
/cNA1492.72+.
B35+F38313+2013/cna+1492.72+b35+f38313+2013/-3%2C-1%2C0%2CE/frameset FF=cna+1492.72+b3+g27+2014 1%2C1%2C%5Bപ്രവർത്തിക്കാത്ത+കണ്ണി%5D ↑ Jonathan M. Bloom and Sheila S. Blair, The Grove Encyclopedia of Islamic Art and Architecture, Oxford University Press, 2009, Vol N2.
ISBN 9780195309911 , page-239, http://www.oxfordreference.com/view/10.1093/acref/9780195309911.001.0001/acref-9780195309911 ↑ ↑ ↑ ↑ Avesta.
History of Zoroastrism Archived 2010-04-28 at the Wayback Machine .
↑ Ашурбейли Сара.
История города Баку: период средневековья.
Баку, Азернешр, 1992, p. 149 ↑ ↑ ↑ ↑ ↑ Central Bank of Azerbaijan Archived 2010-03-14 at the Wayback Machine .
National currency: 1, 5, 10, 50, 100 and 250 manat Archived 2018-02-24 at the Wayback Machine .
– Retrieved on 25 February 2010.
↑ Central Bank of Azerbaijan Archived 2010-03-14 at the Wayback Machine .
National currency: 10 manat Archived 2018-02-24 at the Wayback Machine .
↑ ↑ Central Bank of Azerbaijan Archived 2010-03-14 at the Wayback Machine .
National currency: New generation coins Archived 2014-11-10 at the Wayback Machine .
മെയ്ഘെൻ ദ്വീപ് Closeup of Meighen Island
കാനഡയിലെ നുനാവടിലെ ക്വിക്കിഗ്തലൂക്ക് പ്രദേശത്തെ കനേഡിയൻ ആർക്ടിക് ഉപദ്വീപിന്റെ ഭാഗമായുള്ള ക്വീൻ എലിസബേത്ത് ദ്വീപുകളിലെ ഒരു ആൾത്താമസമില്ലാത്ത ദ്വീപാണ് മെയ്ഘെൻ ദ്വീപ് ( Meighen Island ) .
പ്രത്യേകതകളും ചരിത്രവും
79°55'N 99°30'Wൽ കിടക്കുന്ന ഈ ദ്വീപിനു 955 km 2 (369 sq mi) വലിപ്പമുണ്ട്.
ഇതിനുമുകളിൽ ഒരു ഐസ് തൊപ്പിയുണ്ട്.
ഈ ദ്വീപ് മുഴുവനായും മഞ്ഞുമൂടിക്കിടക്കുകയാണ്.
വടക്കുപടിഞ്ഞാറൻ തീരം ആർക്ടിക് സമുദ്രത്തിലേയ്ക്കു തുറക്കുന്നു.
മറ്റു അനേകം കനേഡിയൻ ദ്വീപുകളെ അപേക്ഷിച്ച് ഇവിടെ യാതൊരു ഇന്യൂട്ട് അല്ലെങ്കിൽ തൂളെ കാമ്പുകളും കാണാനാകുന്നില്ല.
ഇതു കാണിക്കുന്നത് ഈ പ്രദേശത്ത് ഒരു കാലത്തും മനുഷ്യർ താമസിച്ചിരുന്നില്ല എന്നാണ്.
അതിശക്തമായ രൂക്ഷമായ വടക്കൻ കാലാവസ്ഥയാകാം കാരണം.
1916ലെ കനേഡിയൻ പര്യവേകഹണസമയത്ത് വിൽഹ്‌ജൽമൂർ സ്റ്റെഫാൻസൺ  അല്ലെങ്കിൽ ഫ്രെഡെറിക്ക് കുക്ക് (1909ൽ) ആകാം കണ്ടുപിടിച്ചത്.
പേരു വന്നത്
കനേഡിയൻ പ്രധാനമന്ത്രിയായിരുന്ന ആർതർ മെയ്ഘെന്റെ (1920-21 and 1926.)പേരിൽ നിന്നാണ് ഈ ദ്വീപിന് ഈ പേർ ലഭിച്ചത്.
അയലത്തെ ദ്വീപുകൾ അവലംബം
മെയ്യെഴുത്ത്‌ മെയ്യെഴുത്ത്‌ നടത്തുന്നു
തെയ്യം ചമയങ്ങളിൽ പ്രധാനമായ ഒന്നാണ് മെയ്യെഴുത്ത്.
തെയ്യകോലമണിയുന്ന വ്യക്തിയുടെ ഉടലിൽ ചെയ്യുന്ന ചിത്രപണികളെയാണ് മെയ്യെഴുത്ത് എന്ന് പറയുന്നത്.
വയറും മാറിടവും മറയ്ക്കാത്ത തെയ്യങ്ങൾക്കാണ് മെയ്യെഴുത്ത്‌ നടത്തുന്നത്.
ചായില്യം, മഷി, അരിച്ചാന്ത് തുടങ്ങിയവയാണ് മെയ്യെഴുത്തിനുപയോഗിക്കുന്നത്.
മെയ്യെഴുത്ത് ആവശ്യമുള്ള അനവധി തെയ്യങ്ങളുണ്ട്.
വേട്ടക്കൊരുമകൻ , ഊർപ്പഴശി , വൈരജാതൻ , വയനാട്ട് കുലവൻ , കാലിചേകോൻ , കരിന്തിരി നായർ , പൂമാരുതൻ തുടങ്ങി നിരവധി തെയ്യങ്ങളിൽ മെയ്യെഴുത്ത് കാണുവാൻ സാധിക്കും.
ചിത്രങ്ങൾ കാലിച്ചാൻ ഊർപ്പഴശ്ശി വേട്ടയ്ക്കൊരുമകൻ പുലിയൂർ കാളി വേട്ടക്കൊരുമകൻ തെയ്യത്തിന്റെ മെയ്യെഴുത്ത്‌ അവലംബം
മെയ്ക്കിങ് എ ലിവിങ്
മെയ്ക്കിങ് എ ലിവിങ് ചാർളി ചാപ്ലിൻ അഭിനയിച്ച ആദ്യ ചലച്ചിത്രമാണ്.
ഡൂയിങ് ഹിസ്‌ ബെസ്റ്റ് , എ ബസ്റ്റിഡ് ജോണി , ട്രബിൾസ് , റ്റെയ്ക് മൈ പിക്ചർ എന്നീ പേരുകളിലും ചിത്രം അറിയപ്പെടുന്നു.
1914 ഫെബ്രുവരി 2-നാണ് ഈ ചിത്രം പ്രദർശന ത്തിനെത്തുന്നത്.
കീസ്റ്റോൺ കോപ്സിനെ കബളിപ്പിച്ചു നടക്കുന്ന  സ്ത്രീലമ്പടനായ  എഡ്ഗർ ഇംഗ്ലീഷ് എന്ന കഥാപാത്രത്തെയാണ് ചാപ്ലിൻ ഇതിൽ അവതരിപ്പിച്ചത്.
ചിത്രത്തിന്റെ രചനയും സംവിധാനവും നിർവഹിച്ചത് ഹെൻറി ലെമാനായിരുന്നു.
ചാപ്ലിന്റെ പ്രകടനം
വലിയ മീശയും തൊപ്പിയും ഊന്നുവടിയും ധരിച്ചായിരുന്നു ചാപ്ലിൻ ചിത്രത്തിൽ  പ്രത്യക്ഷപ്പെട്ടത്.
ചാപ്ലിന്റെ പ്രശസ്തമായ നടോടിവേഷം രണ്ടാമത്തെ ചിത്രമായ കിഡ് ഓട്ടോ റെയ്സസ് അറ്റ്‌ വെനീസിലാണ് അവതരിപ്പിക്കപ്പെട്ടത്.
തന്റെ മികച്ച പ്രകടനമുള്ള ഭാഗങ്ങൾ അവസാന എഡിറ്റിംഗിൽ ഒഴിവാക്കപ്പെട്ടതിനെപറ്റി ചാപ്ലിൻ പിന്നീട് ഖേദിക്കുകയുണ്ടായി.
കീസ്റ്റോൺ കോപ്സും ചാപ്ലിനും ഒരുമിച്ചു പ്രത്യക്ഷപ്പെട്ട ചുരുക്കം ചിത്രങ്ങളിൽ ഒന്നായിരുന്നു ഇത്.
കഥാപാത്രങ്ങൾ ചാർളി ചാപ്ലിൻ വിർജീനിയ കിർറ്റ്ലെ - മകൾ ആലീസ് ഡാവെൻപോർട്ട്‌ - അമ്മ ഹെൻറി ലെമാൻ - ലേഖകൻ അവലംബങ്ങൾ പുറത്തേക്കുള്ള കണ്ണികൾ Making a Living ഇന്റർനെറ്റ് മൂവി ഡാറ്റാബേസിൽ റോട്ടൻ ടൊമാറ്റോസിൽ നിന്ന് Making a Living ഷോർട്ട് ഫിലിം Making a Living ഇന്റർനെറ്റ്‌ ആർക്കൈവിൽ നിന്നും സൗജന്യമായി  ഡൗൺലോഡ് ചെയ്യാവുന്നതാണ്
മെയ്ഡൻസ് ഹോട്ടൽ, ഡൽഹി ഇംഗ്ലീഷ് വിലാസം https://ml.wikipedia.org/wiki/Maidens_Hotel,_Delhi
ഇന്ത്യൻ സംസ്ഥാനമായ ഡൽഹിയിലെ സിവിൽ ലൈൻസ് സെക്ഷനിൽ സ്ഥിതിചെയ്യുന്ന പൈതൃക ഹോട്ടലാണ് മെയ്ഡൻസ് ഹോട്ടൽ, ഡൽഹി.
ഒബറോയ് മെയ്ഡൻസ് ഹോട്ടൽ എന്ന പേരിലും ഈ ഹോട്ടൽ അറിയപ്പെടുന്നു.
മെയ്ഡൻസ് മെട്രോപോളിറ്റൻ ഹോട്ടൽ എന്നായിരുന്നു ഹോട്ടലിൻറെ ആദ്യ പേര്.
1903-ൽ തുറന്ന ഈ ഹോട്ടൽ ഡൽഹിയിൽ ആദ്യമായി വന്ന ആധുനിക ഹോട്ടലാണ്.
യൂറോപ്യൻ ശൈലിയിലുള്ള ഹോട്ടലുകളും ബ്രിട്ടീഷ്‌ ഭരണകാലത്തെ ഉദ്യോഗസ്ഥർ താമസിച്ചിരുന്ന സിവിൽ ലൈൻസിലാണ് മെയ്ഡൻസ് ഹോട്ടൽ സ്ഥിതിചെയ്യുന്നത്.
ഇന്ത്യയുടെ തലസ്ഥാനമായ ന്യൂഡൽഹി ഉൾപ്പെടുന്ന സംസ്ഥാനമാണ്‌ ഡൽഹി അഥവാ ദില്ലി.
1.7 കോടി ജനസംഖ്യയുള്ള ഡൽഹി, ജനസംഖ്യയുടെ കാര്യത്തിൽ ഇന്ത്യയിലെ മെട്രോ നഗരങ്ങളിൽ രണ്ടാം സ്ഥാനത്താണ്‌.
ഇതിൻറെ ഔദ്യോഗിക നാമം ദേശീയ തലസ്ഥാന പ്രദേശം എന്നാണ്‌‍.
രാജ്യത്തിൻറെ തലസ്ഥാനമെന്ന നിലയിൽ പ്രത്യേക പദവിയാണ്‌ ഡൽ‍ഹി‍ക്കുള്ളത്‌.
ന്യൂഡൽഹി, ഡൽഹി, ഡൽഹി കന്റോൺ‌മെന്റ് എന്നിങ്ങനെ മൂന്നു നഗരപ്രദേശങ്ങളും കുറച്ചു ഗ്രാമപ്രദേശങ്ങളും ചേരുന്നതാണ്‌ ഡൽഹി സംസ്ഥാനം.
ഡൽഹിയെക്കൂടാതെ സമീപസംസ്ഥാനങ്ങളായ ഉത്തർപ്രദേശിലെ നോയ്ഡ , ഗാസിയാബാദ് , മീററ്റ് എന്നീ പ്രദേശങ്ങളും ഹരിയാനയിലെ ഫരീദാബാദ് , ഗുഡ്ഗാവ് , ബഹദൂർഗഢ്, പാനിപ്പട്ട്, രോഹ്ത്തക്ക്, സോനിപ്പട്ട്, രാജസ്ഥാനിലെ ആൾവാർ എന്നീ പ്രദേശങ്ങൾ കൂടി ഉൾക്കൊള്ളുന്നതാണ്‌ ദേശീയ തലസ്ഥാന മേഖല എന്നറിയപ്പെടുന്ന സ്ഥലം.
ഈ നഗരങ്ങൾ ഡൽഹിയുടെ ഉപഗ്രഹനഗരങ്ങൾ എന്നും അറിയപ്പെടുന്നു.
18, 19 നൂറ്റാണ്ടുകളീൽ ബ്രിട്ടീഷുകാർ ഇന്ത്യയിൽ ഭരണം കൈയ്യടക്കിയതിനുശേഷം ഇന്ത്യയുടെ തലസ്ഥാനം കൽക്കട്ട ആയിരുന്നു.
പിന്നീട് 1911 ൽ ഭരണസൗകര്യത്തിനായി ഇന്ത്യയുടെ തലസ്ഥാനം ഡൽഹി ആക്കുകയായിരുന്നു.
രണ്ടു ഇംഗ്ലീഷുകാരാണ് മെട്രോപോളിറ്റൻ ഹോട്ടൽ എന്ന പേരുണ്ടായിരുന്ന ഈ ഹോട്ടൽ ആദ്യം നടത്തിയിരുന്നത്.
മെയ്ഡൻ സഹോദരങ്ങൾ എന്നായിരുന്നു അവർ അറിയപ്പെട്ടിരുന്നത്.
1894 മുതൽ മെയ്ഡൻസ് ഹോട്ടൽ മെയ്ഡൻ സഹോദരങ്ങൾ നടത്തുന്നു, 1902 മുതൽ ഇപ്പോൾ ഹോട്ടൽ സ്ഥിതിചെയ്യുന്ന സ്ഥാനത്ത് ജെ. മെയ്ഡൻ ഈ ഹോട്ടൽ ആരംഭിച്ചു.
ഇരുപതാം നൂറ്റാണ്ടിൻറെ തുടക്കത്തിൽ ഈ ഹോട്ടൽ ഡൽഹിയിലെ ഏറ്റവും മികച്ച ഹോട്ടലായി കണക്കാക്കിയിരുന്നു.
1903-ൽ ലോർഡ്‌ കർസൻ, എഡ്വാർഡ് ഏഴാമനെ ഇന്ത്യയുടെ ചക്രവർത്തിയായി പട്ടാഭിഷേകം നടക്കുന്നതിൻറെ ആഘോഷങ്ങൾ നടന്നതും അതിഥികൾ താമസിച്ചതും മെട്രോപോളിറ്റൻ ഹോട്ടലിലാണ്.
അന്നത്തെ ഏറ്റവും ചെലവുവരുന്ന ഹോട്ടലും മെട്രോപോളിറ്റൻ ഹോട്ടലാണ്.
സിവിൽ ലൈൻസ് മെട്രോ സ്റ്റേഷനിൽനിന്നും 200 മീറ്റർ അകലെയാണ് ഹോട്ടൽ സ്ഥിതിചെയ്യുന്നത്.
ന്യൂഡൽഹിയുടെ മധ്യത്തിലാണ്‌ ഹോട്ടൽ സ്ഥിതിചെയ്യുന്നത്.
പഴയകാല യൂറോപ്പിയൻ ശൈലിയിലുള്ള രൂപകൽപ്പനയാണ് ഹോട്ടലിനുള്ളത്.
ഇന്ന് മെയ്ഡൻസ് ഹോട്ടൽ, ഡൽഹി എന്ന ഈ ഹോട്ടൽ ഒബറോയ് ഹോട്ടൽസ്‌ റിസോർട്ട്സിൻറെ ഭാഗമാണ്.
നോർത്ത് ഡൽഹിയിലെ ശാം നാഥ് മാർഗിലെ റെസിഡൻഷ്യൽ ഏരിയയിലെ യമുനാ നദിയുടെ തീരത്തിനു സമീപം 7 ശാം നാഥ് മാർഗിലാണ് മെയ്ഡൻസ് ഹോട്ടൽ, ഡൽഹി സ്ഥിതിചെയ്യുന്നത്.
സിവിൽ ലൈൻസ് മെട്രോ സ്റ്റേഷനിൽനിന്ന് നടക്കാനുള്ള ദൂരമേ ഹോട്ടലിലേക്കുള്ളൂ.
അജ്മേരി ഗേറ്റ് (ഏകദേശം 6 കിലോമീറ്റർ), കമല നെഹ്‌റു റിഡ്ജ് ഫോറസ്റ്റ് (ഏകദേശം 2 കിലോമീറ്റർ), കനോട്ട് പ്ലേസ് (ഏകദേശം 6 കിലോമീറ്റർ), എന്നിവ ഹോട്ടലിലെത്തുന്ന അതിഥികൾക്ക് അനായാസം എത്തിച്ചേരാവുന്ന വിനോദസഞ്ചാര സ്ഥലങ്ങളാണ്.
ഹുമയൂണിൻറെ ശവകുടീരം, കുത്തബ് മിനാർ, രാജ് ഘട്ട്, ലോദി ഗാർഡൻസ് എന്നിവ ഹോട്ടലിൽനിന്നും പോകാവുന്ന പ്രശസ്തമായ വിനോദസഞ്ചാര സ്ഥലങ്ങളാണ്.
ഇന്ദിരാ ഗാന്ധി എയർപോർട്ടിൽനിന്നും മെയ്ഡൻസ് ഹോട്ടലിലേക്കുള്ള ദൂരം: ഏകദേശം 21 കിലോമീറ്റർ
ന്യൂഡൽഹി റെയിൽവേ സ്റ്റേഷനിൽനിന്നും മെയ്ഡൻസ് ഹോട്ടലിലേക്കുള്ള ദൂരം: ഏകദേശം 7 കിലോമീറ്റർ സൗകര്യങ്ങൾ
ഭക്ഷണം, താമസം, മീറ്റിംഗുകൾ ചടങ്ങുകൾ തുടങ്ങിയ പ്രത്യേക പരിപാടികൾ എന്നിവയ്ക്ക് പ്രത്യേകം സ്ഥലങ്ങൾ മെയ്ഡൻസ് ഹോട്ടൽ ഡൽഹിയിൽ ഉണ്ട്.
ഡിസ്കവർ ഡൽഹി എന്ന പേരിൽ ഒരു യാത്ര സംബന്ധിയായ പരിപാടിയും ഹോട്ടലിൽ എത്തുന്നവർക്കായി ഒരുക്കിയിട്ടുണ്ട്.
ദി ഗാർഡൻ ടെറസ്, ദി കർസൻ റൂം, ദി കാവല്രി ബാർ എന്നിവയാണ് ഹോട്ടലിലുള്ള ഭക്ഷണശാലകൾ.
55 ആഡംബര സ്യൂട്ടുകളും മുറികളുമാണ് മെയ്ഡൻസ് ഹോട്ടൽ ഡൽഹിയിൽ ഉള്ളത്.
മിനി ബാർ, ചായ കാപ്പി മേക്കേർസ്, എൽസിഡി ടിവി, സാറ്റലൈറ്റ് ചാനലുകൾ, മുറിക്കകത്തുള്ള സ്വകാര്യ സേഫുകൾ, ഹെയർ ഡ്രയറുകൾ, വയർലസ് അതിവേഗ ഇന്റർനെറ്റ്‌, ഡയറക്റ്റ് ഡയൽ ടെലിഫോൺ എന്നീ സൌകര്യങ്ങൾക്കു പുറമേ എല്ലാ മുറികളും സ്യൂട്ടുകളും പൂർണമായി സെൻട്രലൈസ്ഡ് എസിയാണ്.
ആവശ്യാനുസരണം കാറുകളുടെ ലഭ്യത, ഡോക്ടർ ഓൺ കോൾ, ഓൺ-സൈറ്റ് പാർക്കിംഗ്, വലെറ്റ് പാർക്കിംഗ്, ജിം സൗകര്യം, നീന്തൽകുളം, അംഗപരിമിതർക്ക് പ്രത്യേക സൗകര്യങ്ങൾ, കറൻസി എക്സ്ചേഞ്ച്, പോർട്ടർ സമായം, ലഗേജ് മുറികൾ എന്നീ സൗകര്യങ്ങളും മെയ്ഡൻസ് ഹോട്ടൽ ഡൽഹിയിൽ ഒരിക്കിയിരിക്കുന്നു.
അവലംബം ↑ {{ cite news }} : Check date values in: | accessdate= ( help ) ↑ {{ cite web }} : Check date values in: | accessdate= ( help ) ↑ ↑ പുറത്തേക്കുള്ള കണ്ണികൾ Maidens Hotel, website Hotels and resorts Delhi Archived 2016-10-17 at the Wayback Machine .
മെയ്റ്റെ പെറോണി
മെയ്റ്റെ പെറോണി ബ്യോർലെഗൂയി ഒരു മെക്സിക്കൻ നടിയും മോഡലും ഗായികയും ഗാനരചയിതാവുമാണ്.
1983 മാർച്ച് 3 ന് ജനിച്ചു.
റെബെൽഡ (2004),  ക്വിഡോഡൊ കോൺ എൽ എയ്ഞ്ചൽ (2008), മി പെക്കാഡൊ (2009), ട്രിയൂൻഫൊ ഡെൽ അമോർ (2010), കാച്ചിറ്റൊ ഡെ സീലോ (2012), ലാ ഗാറ്റ (2014), ആൻറസ് മ്യൂയെർട്ട ക്വെ ലിചിറ്റ (2015) എന്നീ ചിത്രങ്ങളിലൂടെയാണ് ഏറെ അറിയപ്പെടുന്നത്.
ലാറ്റിൻ ഗ്രാമി നോമിനേഷൻ നേടിയ RBD എന്ന പോപ്പ് ഗ്രൂപ്പിലൂടെ അവർ അന്താരാഷ്ട്ര പ്രശസ്തി കൈവരിച്ചു.
ആൻറസ് മ്യൂയെർട്ട ക്വെ ലിചിറ്റ എന്ന ചിത്രത്തിലെ അഭിനയത്തിന് 2016 ലെ നല്ല നടിയ്ക്കുള്ള പ്രിമിയോസ് ടിവിനോവെലാസ് അവാർഡ് ലഭിച്ചിരുന്നു.
വസിഷ്ഠേശ്വരർ ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Vasishteswarar_Temple,_Thittai
തമിഴ്നാട്ടിലെ തഞ്ചാവൂരിൽ കാവേരി നദിയോട് ചേർന്ന് തിട്ടൈ ഗ്രാമത്തിൽ സ്ഥിതിചെയ്യുന്ന ഒരു ശിവക്ഷേത്രമാണ് വസിഷ്ഠേശ്വരർ ക്ഷേത്രം .
തഞ്ചാവൂർ പട്ടണത്തിൽ നിന്ന് 11 കിലോമീറ്റർ അകലെ വസിഷ്ഠേശ്വരർക്കായി സമർപ്പിച്ചിട്ടുള്ള ഒരു ക്ഷേത്രമാണിത്.
എഡി 12-ാം നൂറ്റാണ്ടിൽ ചോളൻമാർ പണികഴിപ്പിച്ച ഈ ക്ഷേത്രം സൂര്യഭഗവാൻ വർഷത്തിൽ മൂന്നു ദിവസം ശിവന് പൂജ ചെയ്യുന്ന ക്ഷേത്രമാണിതെന്നും വിശ്വസിക്കുന്നു.
മേൽക്കൂരയിൽ നിന്നും ഓരോ 24 മിനിട്ടിലും (ഒരു നാഴിക) ജലം അഭിഷേകമായി കൃത്യം ഒരുതുള്ളി വെള്ളം വീതം ശിവലിംഗത്തിൽ ഒഴുകിയെത്തുന്നു.
ഇവിടുത്തെ ശിവലിംഗത്തിനു മുകളിലുള്ള ക്ഷേത്ര വിമാനയിൽ ഒരു തുള മാത്രമാണുള്ളത്.
എങ്ങനെയാണ് അവിടെ നിന്നും ഓരോ നാഴികയിലും ഒരു തുള്ളി വെള്ളം മാത്രം എത്തുന്നത് എന്നത് ഇന്നും പിടികിട്ടാത്ത രഹസ്യമാണ്.
ഇവിടെയുള്ളവർ പറയുന്നതനുസരിച്ച് ശിവലിംഗത്തിനു നേരെ മുകളിൽ ക്ഷേത്രവിമാനയിൽ അത്ഭുത ശക്തികളുള്ള സൂര്യകാന്തക്കല്ലും ചന്ദ്രകാന്തക്കല്ലും സ്ഥാപിച്ചിട്ടുണ്ടായിരിക്കാമെന്നും ഇവ അന്തരീക്ഷത്തിൽ നിന്നും ഈർപ്പം വലിച്ചെടുത്ത് അതിനെ കൃത്യം ഒരു തുള്ളി ജലമാക്കി മാറ്റുന്നതാണ് ഇവിടെ ഇങ്ങനെ സംഭവിക്കുന്നതിനുള്ള കാരണമായും കരുതുന്നു.
രാത്രിയെന്നോ പകലെന്നോ വ്യത്യാസമില്ലാതെ ഇവിടെ ഈ അത്ഭുതം നടന്നുകൊണ്ടേയിരിക്കുന്നു.
വ്യാഴ ഗ്രഹത്തെ ആരാധിക്കുന്ന അപൂർവ്വം ക്ഷേത്രങ്ങളിൽ ഒന്നുകൂടിയാണ് വസിഷ്ഠേശ്വരർ ക്ഷേത്രം.
തേവാരം സ്തുതികളിൽ ഈ ക്ഷേത്രം വർണ്ണിച്ചിരിക്കുന്നു.
തഞ്ചാവൂരിന് അടുത്തുള്ള തിട്ടൈ ഗ്രാമത്തിലാണ് വസിഷ്ഠേശ്വരർ ക്ഷേത്രം സ്ഥിതി ചെയ്യുന്നത്.
കാവേരി നദിയോട് ചേർന്നാണ് ഈ ക്ഷേത്രമുള്ളത്.
അതിനാൽ തേൻകുടി തിട്ടൈ എന്നും ഇതിനു പേരുണ്ട്.
സ്വയംഭൂതേശ്വരും ഉലഗനായകിയുമാണ് ഇവിടത്തെ പ്രതിഷ്ഠ.
പ്രധാന പ്രതിഷ്ഠയായ സ്വയംഭൂ ലിംഗത്തിനെയാണ് സ്വയംഭൂതേശ്വരർ എന്നുവിളിക്കുന്നത്.
വസിഷ്ഠ മഹർഷി ഇവിടെ ആരാധിച്ചിരുന്നതിനാൽ പ്രധാന പ്രതിഷ്ഠയെ വസിഷ്ഠേശ്വരർ എന്നും അറിയപ്പെടുന്നു.
ക്ഷേത്രത്തിനു സമീപത്തുള്ള ക്ഷേത്രക്കുളം ചക്രതീർഥം എന്നാണ് അറിയപ്പെടുന്നത്.
മഹാവിഷ്ണുവിന്റെ കയ്യിലെ സുദർശന ചക്രം കൊണ്ട് സൃഷ്ടിക്കപ്പെട്ടതാണ് ഈ ക്ഷേത്രക്കുളം എന്നാണ് വിശ്വാസം.
തിട്ടൈ എന്നാൽ തമിഴിൽ മൺകൂന, ഉയർന്നിരിക്കുന്ന ഇടം എന്നൊക്കെയാണ് അർത്ഥം.
പുരാണത്തിലെ പ്രളയ കാലത്ത് ലോകം മുഴുവൻ മുങ്ങിക്കൊണ്ടിരുന്നപ്പോൾ ബ്രഹ്മാവും വിഷ്ണുവും രക്ഷയ്ക്കായി ശിവനോട് പ്രാർഥിച്ചു.
സുരക്ഷിതമായ ഒരിടത്തിനായി കുറേ നടന്ന അവർ ഒരു മൺകൂനയും അതിലുയർന്നിരിക്കുന്ന ഒരു ശിവലിംഗവും കണ്ടെത്തി.
ആ സ്ഥലം മാത്രമായിരുന്നു അന്നു പ്രളയത്തിൽ മുങ്ങിപ്പോകാതിരുന്നത്.
തങ്ങൾക്കു ലഭിച്ച അനുഗ്രഹത്തിനു പ്രതിഫലമായി അവർ ശിവന് പൂജകളർപ്പിച്ചു.
സംപ്രീതനായ ശിവൻ പ്രത്യക്ഷപ്പെട്ട് അവരെ വീണ്ടും അനുഗ്രഹിക്കുകയും ചെയ്തു.
ഏതു മഹാപ്രളയം വന്നാലും ഒരിക്കലും വെള്ളത്തിനടിയിലാവാതെ ഈ ക്ഷേത്രം നിലനിൽക്കും എന്നാണ് ഇവിടുള്ളവരുടെ വിശ്വാസം.
ഈ ക്ഷേത്രത്തിലെ വിശ്വാസം അനുസരിച്ച് ആവണി മാസത്തിൽ മൂന്ന് ദിവസം സൂര്യഭഗവാൻ ശിവന് പൂജ ചെയ്യുന്നതിനായി ഇവിടെ എത്തുന്നു.
ആവണി മാസത്തിൽ (ഓഗസ്റ്റ്-സെപ്റ്റംബർ) 15,16,17 തിയ്യതികളിലാണ് സൂര്യൻ തന്റെ രശ്മികളയച്ച് ശിവന്റെ സ്വയംഭൂ ലിംഗത്തിന് പൂജകൾ അർപ്പിക്കുന്നത്.
ഉത്തരായനത്തിലെ പൈങ്കുനി മാസത്തിലും (മാർച്ച്-ഏപ്രിൽ) ഉദയസൂര്യൻ ഇവിടെ നേരിട്ടെത്തുമെന്നാണ് വിശ്വാസം അവലംബം
വസീലി അർഖിപോവ് ഇംഗ്ലീഷ് വിലാസം https://ml.wikipedia.org/wiki/Vasili_Arkhipov
ക്യൂബൻ മിസൈൽ പ്രതിസന്ധി സമയത്ത് ഒരു സോവിയറ്റ് നേവൽ ഓഫീസറായിരുന്നു വസീലി അലെക്സാൻഡ്രോവിച്ച് അർഖിപോവ് (Russian: Василий Александрович Архипов) (30 January 1926 – 19 August 1998).
ഈയിടെ [ എന്ന്? ] പുറത്ത് വന്ന വിവരങ്ങൾ അനുസരിച്ച് ക്യൂബൻ മിസൈൽ പ്രതിസന്ധി സമയത്ത് ന്യൂക്ലിയർ മിസ്സൈൽ വിക്ഷേപിക്കാൻ ഉള്ള ഉത്തരവു  അനുസരിക്കാതിരുന്നത് വഴി ലോകത്തെ ഒരു വലിയ ന്യൂക്ലിയർ വിപത്തിൽ നിന്ന് രക്ഷിച്ചയാളാണ്.
1961 ഒക്റ്റോബർ 27 ന് ക്യൂബൻ മിസ്സൈൽ പ്രതിസന്ധി ചൂടുപിടിച്ച് നിൽക്കുന്ന സമയത്ത് അമേരിക്കയുടെ പതിനൊന്നു ഡിസട്രോയർ കപ്പലുകളും , യു എസ് എസ് രാൻഡോൽഫ് എന്ന വിമാന വാഹിനി കപ്പലുമടങ്ങുന്ന നാവിക വ്യൂഹം (flotilla) ക്യൂബയുടെ പരിസരത്ത് ഒരു സോവിയറ്റ് ഫോക്സ്ട്രോട്ട് ക്ലാസ് അന്തർവാഹിനി ഉണ്ടെന്ന് കണ്ടെത്തി.
B-59 എന്ന ഈ അന്തർവാഹിനി ആണവായുധങ്ങൾ വഹിക്കുന്നതായിരുന്നു.
അന്തർദേശീയ സമുദ്രമേഖലയായിരിന്നിട്ടും (international waters) അമേരിക്കൻ കപ്പലുകൾ ഡെപ്ത് ചാർജുകൾ വീഴ്ത്തി സോവിയറ്റ് അന്തർവാഹിനിയെ ആക്രമിച്ചു.
ഈ ആക്രമണത്തിൽ നിന്നൊഴിഞ്ഞു മാറാൻ ബി 59 ന് മോസ്ക്കോയുമായി റേഡിയോ സമ്പർക്കം സാധ്യമല്ലാത്ത ആഴത്തിലേക്ക് നീങ്ങേണ്ടി വന്നു.
കൂടാതെ കുറച്ച് ദിവസമായി മോസ്കോയിൽ നിന്ന് റേഡിയോ സന്ദേശങ്ങളൊന്നുമുണ്ടായിരുന്നില്ല.
അമേരിക്കൻ സിവില്യൻ റേഡിയോ പ്രക്ഷേപണങ്ങളിൽ നിന്ന് മിസൈൽ പ്രതിസന്ധി ചൂടുപിടിക്കുന്നതും സോവിയറ്റ് നാവികർ അറിയുന്നുണ്ടായിരുന്നു.
അമേരിക്കൻ കപ്പലുകൾ അന്തർദേശീയ സമുദ്രമേഖലയിൽ വച്ച് തങ്ങളെ ആക്രമിച്ചത് കണ്ട് ബി 59 ന്റെ ക്യാപ്റ്റൻ വാൽന്റിൻ സവിറ്റ്സ്കി യുദ്ധം പൊട്ടിപ്പുറപ്പെട്ടു എന്നു കരുതി അണുവായുധം ഘടിപ്പിച്ച റ്റോർപ്പിഡോ വിക്ഷേപിക്കാൻ തീരുമാനിച്ചു.
സെക്കന്റ് ഇൻ കമാണ്ട് (second in command) ആയിരുന്ന അർഖിപോവ് ഇത് തടഞ്ഞു.
വസീർ ഖാൻ മോസ്ക്
ലാഹോറിൽ സ്ഥിതി ചെയ്യുന്ന ഒരു പുരാതന പള്ളിയാണ് വസീർ ഖാൻ മോസ്ക് ( Punjabi / Urdu : مسجد وزیر خان ‬ . മുഗൾ ചക്രവർത്തിയായ ഷാജഹാൻ ആണ് ഈ പള്ളി പണികഴിപ്പിച്ചത്. ചിത്രശാല Wazir Khan Mosque, 1866 water colour by William Carpenter Wazir Khan Mosque, 1866 water colour by William Carpenter Wazir Khan Mosque, February 1895 by William Henry Jackson Pigeons flying over the mosque A painting by Edwin Lord Weeks c. 1889 of the marketplace near Wazir Khan Mosque The main gate. A minaret. Looking right on entry. Tomb of Syed Muhammad Ishaq, in the mosque. Close-up of a hujra s (a separate room within the mosque for prayer in solitude) door.
Row of hujra s lining the courtyard.
Praying niche ( mihrab ).
Rows of shops outside the mosque (one of the earliest mosques to introduce such a concept).
Arabic calligraphy on glazed tile.
Arabic calligraphy on glazed tile: "God is aplenty".
Fresco in prayer chamber.
Plaque at Wazir Khan Mosque.
വസീം അക്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(2010 മാർച്ച്) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
ഇംഗ്ലീഷ് വിലാസം https://ml.wikipedia.org/wiki/Wasim_Akram
ഒരു പാകിസ്താൻ ക്രിക്കറ്റ് ഇതിഹാസമായിരുന്നു വസീം അക്രം .
ക്രിക്കറ്റ് ലോകം കണ്ട ഏറ്റവും മികച്ച  ബൗളർ ആണ് അക്രം.
1966-ൽ പാകിസ്താനിലെ ലാഹോറിൽ ജനിച്ചു.
1988-ൽ ഇംഗ്ലണ്ടിലെ കൗണ്ടി ക്ലബായ ലങ്കാഷെയറുമായി കരാറൊപ്പുവെച്ചു.
വളരെ പെട്ടെന്ന് ഏകദിന ക്രിക്കറ്റിൽ ഏറ്റവും നല്ല ബൗളറെന്ന ഖ്യാതി നേടി.
ഏകദിന അന്താരാഷ്ട്ര ക്രിക്കറ്റിൽ 500-ൽ കൂടുതൽ വിക്കറ്റ് എടുക്കുന്ന ആദ്യബൗളർ വസീം അക്രമാണ്.
1992-ലെ ലോകകപ്പ് മത്സരത്തിൽ പാകിസ്താന്റെ വിജയത്തിന് വസീം അക്രം നിർണായക പങ്കു വഹിച്ചു.
1996-97-ൽ ആസ്ട്രേലിയയിൽ നടന്ന ലോകപരമ്പരയിലും 1998-99 വർഷങ്ങളിൽ ഇന്ത്യയിൽ നടന്ന ടെസ്റ്റ് മത്സരങ്ങൾ ഉൾപ്പെടെ നിരവധി മത്സരങ്ങളിലും പാകിസ്താൻ ടീമിനെ വിജയിപ്പിക്കുന്നതിന് അക്രം നേതൃത്വം നല്കിയിട്ടുണ്ട്.
1999-ൽ പാകിസ്താനെ ലോകകപ്പ് ഫൈനലിൽ എത്തിച്ചതടക്കം നിരവധി നേട്ടങ്ങൾ ഇദ്ദേഹത്തിന്റേതായിട്ടുണ്ട്.
2003-ലെ ലോകകപ്പിൽ 7 മത്സരങ്ങളിൽനിന്നായി 19 വിക്കറ്റ് എടുത്ത് അക്രം മികച്ച ബൗളറായി.
ടെസ്റ്റ് ക്രിക്കറ്റിൽ നിന്ന് 414 വിക്കറ്റും 2898 റൺസും അക്രം നേടിയിട്ടുണ്ട്; അന്താരാഷ്ട്ര ഏകദിനത്തിൽ 356 മത്സരങ്ങളിൽ നിന്ന് 502 വിക്കറ്റും 3717 റൺസും.
ലോകക്രിക്കറ്റ് ചരിത്രത്തിൽ ടെസ്റ്റ് മത്സരത്തിൽ ഹാറ്റ്ട്രിക്ക് നേടിയ മൂന്നു ബൗളർമാരിൽ ഒരാൾകൂടിയാണ് അക്രം.
2003-ൽ ഇംഗ്ലണ്ടിലെ ഹാംപ്ഷെയർ കൗണ്ടിക്ലബിൽ ചേർന്ന അക്രം അന്താരാഷ്ട്ര ക്രിക്കറ്റിൽ നിന്നും വിരമിച്ചു.
കിങ് ഓഫ് സിംഗ് എന്ന പേരിൽ അക്രം അറിയപ്പെടുന്നു.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അക്രം,_വസീം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
വസീം ജാഫർ ഇംഗ്ലീഷ് വിലാസം https://ml.wikipedia.org/wiki/Wasim_Jaffer
വസീം ജാഫർ ഒരു അന്താരാഷ്ട്ര ഇന്ത്യൻ ക്രിക്കറ്ററാണ്.
1978 ഫെബ്രുവരി 16ന് മുബൈയിൽ ജനിച്ചു.
വലംകയ്യൻ ബാറ്റ്സ്മാനും വലംകയ്യൻ ഓഫ് സ്പിന്നറുമാണ്.
15ആം വയസിൽ സ്കൂൾ വിദ്യാർത്ഥിയായിരിക്കെ ഒരു ഇന്നിംഗ്സിൽ 400 റൺസ് നേടി പുറത്താകാതെ നിന്ന ജാഫർ ഫസ്റ്റ് ക്ലാസ് ക്രിക്കറ്റിലും ആ മികവ് തുടർന്നു.
രഞ്ജി ട്രോഫിയിലെ തന്റെ രണ്ടാം മത്സരത്തിൽ ജാഫർ 314 റൺസ് നേടി.
2002ൽ ദക്ഷിണാഫ്രിക്കക്കെതിരെ നടന്ന പരമ്പരയിൽ ടെസ്റ്റിൽ അരങ്ങേറ്റം കുറിച്ചെങ്കിലും നാല് ഇന്നിംഗ്സുകളില് ‍നിന്നായി 46 റൺസ് നേടാനേ ജാഫറിന് കഴിഞ്ഞുള്ളു.
2006 നവംബറിൽ ദക്ഷിണാഫ്രിക്കക്കെതിരെ തന്നെയായിരുന്നു ഏകദിന അരങ്ങേറ്റം.
വെസ്റ്റ് ഇൻഡീസിനെതിരെ ആന്റിഗ്വ റീക്രിയേഷൻ ഗ്രൗണ്ടിൽ നടന്ന ടെസ്റ്റ് മത്സരത്തിന്റെ രണ്ടാം ഇന്നിംഗ്സിൽ തന്റെ ആദ്യ ഇരട്ട സെഞ്ചുറി നേടി.
അന്ന് നേടിയ 212 റൺസാണ് ജാഫറിന്റെ ടെസ്റ്റിലെ ഉയർന്ന് സ്കോർ.
വസീലി സൈറ്റ്സെവ് ഇംഗ്ലീഷ് വിലാസം https://ml.wikipedia.org/wiki/Vasily_Zaytsev
രണ്ടാം ലോക മഹായുദ്ധകാലത്തെ പ്രസിദ്ധനായ സോവിയറ്റ് സ്നൈപ്പറായിരുന്നു വസീലി ഗ്രിഗോറിയേവിച്ച് സൈറ്റ്സെവ് (Russian: Василий Григорьевич Зайцев; IPA: [vʌˈsʲilʲɪj ɡrʲɪˈɡorʲjevʲɪtɕ ˈzajtsɨf]; 23 March 1915 – 15 December 1991).
രണ്ടാം ലോകമഹായുദ്ധകാലത്തെ സ്റ്റാലിൻഗ്രാഡ് ആക്രമണത്തിനിടയിൽ, 1942  നവംബർ 10 മുതൽ 17 വരെയുള്ള ദിവസങ്ങളിൽ ജെർമൻ സേനയുടെ 225 ഓഫീസർമാരെയും, പട്ടാളക്കാരെയും വസീലി സൈറ്റ്സെവ് കൊന്നിട്ടുണ്ടെന്നാണ് കണക്ക്.
ഇതിൽ 11 ശത്രു സ്നൈപ്പർമാരുമുണ്ട് .
സ്റ്റാലിൻഗ്രാഡ് യുദ്ധത്തിൽ വസീലി സൈറ്റ്സേവിന്റെ ധീരകഥകൾ റഷ്യൻ ചെറുത്തുനിൽപ്പിന് ഒരു പ്രചോദനമായിരുന്നു
എനിമി അറ്റ് ദി ഗേറ്റ്സ് (Enemy at the gates) എന്ന ഹോളിവുഡ് സിനിമയുടെ കഥ ഇദ്ദേഹത്തിന്റെ ജീവിതത്തെ ആസ്പദമാക്കിയാണ്.
വസീലി  ചെല്യാബിൻസ്ക് ഒബ്ലാസ്റ്റിലെ യെലനിൻസ്കോയ് എന്ന ഗ്രാമത്തിൽ ജനിച്ചു.
കുട്ടിക്കാലം മുതലേ അപ്പൂപ്പനുമൊത്ത് യുരൽ മലകളിൽ മാനിനെയും, ചെന്നായ്ക്കളെയും വേട്ടയാടാൻ പോകുമായിരുന്നു.
അന്നുമുതലേ ലക്ഷ്യംതെറ്റാതെ തോക്കുപയോഗിക്കാൻ വസീലി പഠിച്ചു.
22 വയസ്സുള്ളപ്പോൾ (1937) വസീലി സോവിയറ്റ് നാവികസേനയിലെ പസഫിക് ഫ്ലീറ്റിലെ ആർട്ടിലറി ഡിവിഷനിൽ ഗുമസ്തനായി ചേർന്നു.
മിലിട്ടറി ബിസിനസ്സ് സ്കൂളിൽ നിന്ന് തുടർ പരിശീലനം നേടിയ വസീലിയെ റഷ്യയുടെ കിഴക്കൻ അതിർത്തി (ജപ്പാൻ കടൽ) പ്രദേശത്തുള്ള ഒരു നേവൽ ബേസിൽ ഫൈനാൻസ് വകുപ്പിന്റെ തലവനായി നിയമിച്ചു.
ഇതിനിടെ റഷ്യയുടെ പടിഞ്ഞാറൻ അതിർത്തിയിൽ ജർമ്മനിയുമായുള്ള യുദ്ധം കൊടുമ്പിരിക്കൊണ്ട് വരികയായിരുന്നു.
1942 ആയതോടെ യുദ്ധമുഖത്തേയ്ക്ക് സ്ഥലം മാറ്റം അപേക്ഷിച്ച് കൊണ്ട് വസീലി അഞ്ച് അപേക്ഷകൾ കൊടുത്തിരുന്നു.
വസീലിയുടെ അഞ്ചാമത്തെ അപേക്ഷ ഫലം കണ്ടു 1942 സെപ്റ്റ്ംബർ മാസത്തിൽ വസീലിയ്ക്ക് സ്റ്റാലിൻഗ്രാഡിലെ ഒരു കരസേന യൂണിറ്റിലേയ്ക്ക് സ്ഥലം മാറ്റം അനുവദിച്ചു കിട്ടി.
അങ്ങനെ വസീലിയും തന്റെ യൂണിറ്റിനൊപ്പം വോൾഗ നദി മുറിച്ചു കടന്നു  സ്റ്റാലിൻഗ്രാഡ് യുദ്ധത്തിന്റെ ഒരു ഭാഗമായി.
തുടക്കത്തിലെയുള്ള സംഘട്ടനങ്ങളിൽ വസീലി തന്റെ മികച്ച മാർക്ക്സ്മാൻഷിപ്പ് പ്രകടിപ്പിച്ചു തുടങ്ങി.
സാധാരണ ഇൻഫൻട്രി സേനയ്ക്ക് നൽകുന്ന നിലവാരം കുറഞ്ഞ തോക്കായ മോസിൻ നഗാന്റ് (റഷ്യൻ: Винтовка Мосина, ഇംഗ്ലീഷ് : Mosin–Nagant) 1938 കാർബൈൻ ഉപയോഗിച്ച് 32 ജെർമൻ പട്ടാളക്കാരെ വെടിവെച്ചു വീഴ്ത്തിയിരുന്നു.
വസീലിയുടെ കഴിവുകൾ കണ്ടു തിരിച്ചറിഞ്ഞ സൈനിക മേധാവികൾ അദ്ദേഹത്തെ സ്നൈപ്പർ യൂണിറ്റിലേക്ക് മാറ്റുകയും ഉപയോഗിക്കാൻ സ്നൈപ്പർമാർ ഉപയോഗിക്കുന്ന പ്രത്യേക തരം മോസിൻ നഗാന്റ് സ്നൈപ്പർ റൈഫിൾ ഇഷ്യൂ ചെയ്യുകയും ചെയ്തു.
അധികം കാലം കഴിയാതെ വസീലി റഷ്യൻ സേനയിലെ ഏറ്റവും കാര്യശേഷിയുള്ള സ്നൈപ്പറായി മാറി.
റഷ്യയിൽ മുഴുവൻ വസീലി പ്രസിദ്ധനായി.
സ്റ്റാലിൻഗ്രാഡ് യുദ്ധത്തിൽ റഷ്യൻ സ്നൈപ്പർമാർ അനേകം ജെർമൻ പട്ടാളക്കാരെ കൊന്നൊടുക്കി എന്ന വാർത്തകൾ ജെർമൻ സേനയുടെ മനോധൈര്യം കെടുത്താൻ സഹായിച്ചു.
ലക്ഷ്യം തെറ്റാതെ തോക്കുപയോഗിക്കുന്നതിൽ മാത്രമല്ല.
സ്നൈപ്പർ യുദ്ധ തന്ത്രങ്ങളിലും ( en:Fieldcraft ) താൻ അഗ്രഗണ്യനാണെന്ന് വസീലി തെളിയിച്ചു.
വസീലി ആവിഷ്കരിച്ച ആറു പേരെ ഒരു ഷൂട്ടറും ഒരു സ്കൗട്ടുമുള്ള മൂന്നു ടീമായി വിഭജിച്ചു വലിയൊരു പ്രദേശത്തെ കവർ ചെയ്യുന്ന ദി സിക്സസ് എന്ന സ്നൈപ്പർ തന്ത്രം ഇപ്പോഴും ആധുനിക സൈന്യങ്ങൾ ഉപയോഗിക്കുന്നു.
വസീലിയെ സ്നൈപ്പർ സേനയിൽ എടുക്കുന്നതിനു മുൻപു ഉപയോഗിച്ച തരം സ്റ്റാൻഡാർഡ് ഇഷ്യൂ മോസിൻ നഗാന്റ് 1938 കാർബൈൻ അവലംബം
വസിലിസ ദ ബ്യൂട്ടിഫുൾ ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഇംഗ്ലീഷ് വിലാസം https://ml.wikipedia.org/wiki/Vasilisa_the_Beautiful_(1940_film)
1940-ൽ സോയുസ്ഡെറ്റ്ഫിലിം നിർമ്മിച്ച് അലക്സാണ്ടർ റൂ സംവിധാനം ചെയ്ത ഒരു സോവിയറ്റ് ചലച്ചിത്രമാണ് വസിലിസ ദ ബ്യൂട്ടിഫുൾ (റഷ്യൻ: Василиса Прекрасная, romanized: Vasilisa prekrasnaya) .
അതേ പേരിലുള്ള യക്ഷിക്കഥയെക്കാൾ പരമ്പരാഗത റഷ്യൻ യക്ഷിക്കഥയായ ദി ഫ്രോഗ് സാരെവ്ന (വാസിലിസ ദി വൈസ്) അടിസ്ഥാനമാക്കിയുള്ളതാണ് ഇത്.
വളരെക്കാലമായി രാഷ്ട്രീയമായി അനുകൂലിച്ചിരുന്ന റിയലിസ്റ്റിക് ശൈലിക്ക് വിപരീതമായി ഫാന്റസി ഘടകങ്ങൾ ഉപയോഗിക്കുന്ന സോവിയറ്റ് യൂണിയനിലെ ആദ്യത്തെ വലിയ ബജറ്റ് സവിശേഷതയായിരുന്നു ഇത്.
നിരാശനായ ഒരു കർഷകൻ തന്റെ രണ്ട് മൂത്ത, ഒന്നിനും കൊള്ളാത്ത രണ്ട് പുത്രന്മാരും അമ്പുകൾ വീഴുന്നിടത്തെല്ലാം വധുവിനെ അന്വേഷിക്കാൻ വില്ലും അമ്പും ഉപയോഗിക്കണമെന്ന് ആവശ്യപ്പെടുന്നു.
മൂത്ത സഹോദരൻ ആന്റണിന്റെ അമ്പടയാളം ഒരു കുലീനന്റെ മകൾക്ക് നേരെ പതിക്കുന്നു, അതേസമയം മധ്യ സഹോദരനായ അഗഫോണിന്റെ അമ്പ് ഭക്ഷണത്തിന് അടിമയായ ഒരു വ്യാപാരിയുടെ മകളുടെ സമീപത്ത് കുടുങ്ങി.
ഇളയ മകൻ ഇവാൻ, തന്റെ ജ്യേഷ്ഠന്മാരെപ്പോലെ ചെയ്യാൻ ആഗ്രഹിക്കുന്നു, പക്ഷേ അമ്പ് ഒരു ചതുപ്പിലേക്ക് എറിയുന്നു, അവിടെ അയാൾക്ക് ഒരു വൃത്തികെട്ട തവളയെ മാത്രമേ കാണാനാകൂ.
വീട്ടിലെത്തിയപ്പോൾ, അവർ ഒരു കർഷകന് യോഗ്യരാണോ എന്നറിയാൻ, പഴയ കർഷകൻ ഭാവിയിലെ ഭാര്യമാരോട് കുടിലിന് ചുറ്റുമുള്ള ഭൂമിയിൽ കൃഷി ചെയ്യാൻ പറഞ്ഞു, അവൻ തന്റെ മക്കളോടൊപ്പം വയലുകൾ വെട്ടാൻ പോകുന്നു.
എന്നിരുന്നാലും, രണ്ട് സ്ത്രീകളും ഒന്നും പഠിക്കാതെ പൂവനെ വീട്ടിൽ നിന്ന് പുറത്താക്കുക മാത്രമാണ് ചെയ്തത്.
അപ്പോൾ, തവളയുടെ തൊലിയിൽ നിന്ന് ഒരു സുന്ദരിയായ പെൺകുട്ടി ഉയർന്നുവരുന്നു, അവൾ സ്ത്രീകളുടെ ജോലി ചെയ്യാൻ തുടങ്ങുന്നു.
അവൾ പാടുന്നത് അവർ ശ്രദ്ധിക്കുകയും തൊലി കണ്ടെത്തുകയും ചെയ്യുന്നു.